open-index/open-wikipedia-markdown huggingface dataset:
Ֆրեսնեդոսո դե Իբոր

**Ֆրեսնեդոսո դե Իբոր** (), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայի Լոս Իբորես շրջանում (կոմարկայում)։ Զբաղեցնում է 54,66 կմ² տարածք։ Բնակչության թվաքանակը 2010 թվականի տվյալներով եղել է 331։

Մինչև հին վարչակարգի անկումը համարվել է Էստրեմադուրայի տարածաշրջանի սահմանադրական համայնք՝ Ֆրեսնեդոսո անվանումով։ 1834 թվականից ընդգրկվել է Նավալմորալ դե լա Մատա (Navalmoral de la Mata) դատական տարածքի կազմում։ 1842 թվականի մարդահամարի տվյալներով ունեցել է 70 ծուխ և 383 բնակիչ։

## Ժողովրդագրություն
1900 թվականից ի վեր՝ բնակչության թվաքանակի փոփոխությունները եղել են հետևյալը.


Colors=
  id:lightgrey value:gray(0.8)
  id:darkgrey  value:gray(0.6)
  id:bar       value:rgb(1,0.75,0.4)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:1200
TimeAxis = orientation:vertical
AlignBars = justify
ScaleMajor = gridcolor:darkgrey increment:200 start:0
ScaleMinor = gridcolor:lightgrey increment:40 start:0
BackgroundColors = canvas:white

BarData=
  bar:1900 text:1900
  bar:1910 text:1910
  bar:1920 text:1920
  bar:1930 text:1930
  bar:1940 text:1940
  bar:1950 text:1950
  bar:1960 text:1960
  bar:1970 text:1970
  bar:1981 text:1981
  bar:1991 text:1991
  bar:2001 text:2001
  bar:2010 text:2010

PlotData=
  color:bar width:20 align:left
  bar:1900 from:0 till:719
  bar:1910 from:0 till:735
  bar:1920 from:0 till:687
  bar:1930 from:0 till:861
  bar:1940 from:0 till:946
  bar:1950 from:0 till:1123
  bar:1960 from:0 till:967
  bar:1970 from:0 till:731
  bar:1981 from:0 till:451
  bar:1991 from:0 till:449
  bar:2001 from:0 till:352
  bar:2010 from:0 till:331

PlotData=
  bar:1900 at: 719 fontsize:S text:719 shift:(-10,5)
  bar:1910 at: 735 fontsize:S text:735 shift:(-10,5)
  bar:1920 at: 687 fontsize:S text:687 shift:(-10,5)
  bar:1930 at: 861 fontsize:S text:861 shift:(-10,5)
  bar:1940 at: 946 fontsize:S text:946 shift:(-10,5)
  bar:1950 at: 1123 fontsize:S text:1123 shift:(-10,5)
  bar:1960 at: 967 fontsize:S text:967 shift:(-10,5)
  bar:1970 at: 731 fontsize:S text:731 shift:(-10,5)
  bar:1981 at: 451 fontsize:S text:451 shift:(-10,5)
  bar:1991 at: 449 fontsize:S text:449 shift:(-10,5)
  bar:2001 at: 352 fontsize:S text:352 shift:(-10,5)
  bar:2010 at: 331 fontsize:S text:331 shift:(-10,5)


## Ժառանգություն
Գյուղում գործում է Մերիդա-Բադախոսի կաթոլիկ թեմին պատկանող Սան Անտոնիո Աբադ եկեղեցին։

## Տոնակատարություններ
Հունվարի 5-ին նշվումէ սբ Անտոնի տոնը, օգոստոսի վերջերին անց է կացվում Սան Բարտոլոմեին նվիրված փառատոնը։

## Ծանոթագրություններ

## Արտաքին հղումներ

Կատեգորիա:Էստրեմադուրայի բնակավայրեր
Կատեգորիա:Իսպանիայի բնակավայրեր
Կատեգորիա:Կասերես պրովինցիայի բնակավայրեր
Սերբական Հանրապետության բնակչություն

**Սերբական Հանրապետության բնակչությունը** հիմնականում կազմում են սերբերը։ Նրանցից բացի Հանրապետությունում բնակվում են բոսնիական մուսուլմաններ, խորվաթներ և այլք։

## Ընդհանուր տեղեկություններ

2010 թվականի մարդահամարի տվյալների համաձայն՝ բնակչությունը կազմում է 1 176 419 մարդ։ Այդպիսով, Հանրապետության բնակչության թիվը 2009 թվականի ցուցանիշի հետ համեմատած նվազել է 1 576-ով։ Բնակչության կրճատման հիմնական պատճառներից մեկը բացասական բնական աճն է։ Նորածինների թիվը կրճատվել է 4,3 %-ով։ Առաջին երեխան ծննդաբերող մոր միջին տարիքը կազմել է 25,9 տարեկան։ Ծննդաբերող կանանց միջին տարիքը մեծացել է 1 տարով և կազմել է 27,7 տարեկան, սակայն շրջանի երկրների միջև համարվում է ամենացածրը։ Երեխաների 85 %-ը ծնվում են գրանցված ամուսնությունում։ Մանկական մահը կազմում է 1000-ից 4։ Շրջանի երկրների միջև այդ ցուցանիշն ավելի փոքր է միայն Սլովենիայում։

Մահացությունը 2009 թվականի համեմատությամբ փոքրացել է 1,9%-ով։ Կյանքի միջին տևողությունը կազմում է 72,1 տարեկան։  Միջինում կանայնք ապրում են 5 տարի ավելի երկար, քան տղամարդիկ։

2007 թվականին նվազել է գրանցված ամուսնությունների թիվը։ 2010 թվականին ամենատարեց փեսան եղել է 90-ամյա մի տղամարդ, իսկ հարսը՝ 85-ամյա մի կին։ Ամուսնացող կանանց միջին տարիքը կազմում է 27,4 տարեկան, առաջին ամուսնության տարիքը՝ 25,9 տարեկան։ Ամուսնացող տղամարդկանց միջին տարիքը կազմում է 31 տարեկան, իսկ առաջին ամուսնության տարիքը՝ 29,2 տարեկան։

Սերբական Հանրապետության ժողովրդագրության զգալի գործոնն է համարվում միգրացիան։ Ներքին միգրացիայի կեսը կազմում են Սերբական Հանրապետության և Բոսնիա և Հերցեգովինայի Դաշնության միջև տեղափոխումները։ Ներգաղթի 1/3 մասը կազմում են Հանրապետության համայնքների միջև տեղափոխումները։ Գաղթում են հիմնականում 20-29 տարեկան բնակիչները։ Գաղթողների մեծ մասը կազմում են կանայք։

## Ազգային և կրոնային կազմ
2013 թվականի մարդահամարի տվյալների համաձայն՝ Սերբական Հանրապետության ազգային կազմը հետևյալն է եղել՝
* Բնակչության 82,95 % (970 857 մարդ) - սերբեր
* Բնակչության 12,69 % (148 477 մարդ) - բոսնիակներ
* Բնակչության 2,27 % (26 509 մարդ) - խորվաթներ

2013 թվականի տվյալների համաձայն՝ Հանրապետության կրոնային կազմը հետևյալն է եղել՝
* ուղղափառներ - 969 315 մարդ
* մուսուլմաններ - 149 435 մարդ
* կաթոլիկներ - 25 763 մարդ

## Կյանքի տևողություն
1998-ից 2016 թվականներին կյանքի միջին տևողությունը երկարել է 6,38 %-ով, կամ 4,63 տարեկանով։ Ցուցանիշն ավելի շատ մեծացել է տղամարդկանց մոտ՝ 6,5 %-ով։  2016 թվականի կանանց կյանքի միջին տևողությունը անցել է 80 տարեկանը։

## Կրթության մակարդակ
Կրթության մակարդակը հիմնականում շատ բարձր չէ։ 2013 թվականին ըստ Սերբական Հանրապետության իշխանության տվյալների ընդամենը 87 036 մարդ է ունեցել բարձրագույն կրթություն։

## Տես նաև
* Բոսնիա և Հերցեգովինայի բնակչություն

## Ծանոթագրություններ

## Արտաքին հղումներ
*
Ուինսթոն Դյուկ

**ՈՒինսթոն Դյուկ** (), ամերիկացի դերասան, «Սև հովազը», «Վրիժառուները։ Անվերջության պատերազմը» և «Վրիժառուները. Վերջնախաղ» ֆիլմերում մարմնավորել է Մ'Բակուի կերպարը։

## Կենսագրություն
Դյուկը ծնվել է Տրինիդադ և Տոբագոյի Տոբագո քաղաքում 1986 թվականին։ Մոր՝ Կորոյ Պանտինի, և քրոջ հետ տեղափոխվել է ԱՄՆ՝ 9 տարեկանում։ 2004 թվականին ավարտել է Նյու Յորքի Ռոչեստեր քաղաքի Բրայթոն ավագ դպրոցը։

## Կարիերա
Նախքան «Հետաքրքրության մարդ» սերիալում խաղալը հանդես է եկել  «Portland Stage Company»-ի և «Yale Repertory Theatre»-ի թատերական ներկայացումներում։ Յեյլում նա ընկերացել է Լուպիտո Նիոնգոյի հետ, որի հետ նկարահանվել է «Սև հովազը» ֆիլմում։  2012 թվականին Ուինսթոնը հետ վերադարձավ իր հարազատ Տրինիդադ և Տոբագո՝ «Արձագանք ոսկորներում» ֆիլմի թատերական ներկայացման մեջ խաղալու համար, որտեղ գլխավոր դերասանուհին էր Տարոմի Լուրդես Ջոզեֆը, իսկ ռեժիսորը Յելայի շրջանավարտ Տիմիա Հերն Ֆելյդմանն էր։

## Ֆիլմագրություն

## Ծանոթագրություններ

## Արտաքին հղումներ
* 
* 

Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կոզարսկա Դուբիցա

**Կոզարսկա Դուբիցա** (ավելի վաղ **Բոսանսկա Դուբիցա**, , , ), քաղաք Բոսնիա և Հերցեգովինայի Սերբական Հանրապետություն վարչական կազմավորումում։ Համարվում է համանուն համայնքի վարչական կենտրոնը։

## Աշխարհագրություն
Կոզարսա Դուբիցան տեղակայված է Զագրեբ-Բելգրադ երթուղուց 26 կմ հեռավորության վրա։ Հյուսիսում՝ Ունա գետով, սահմանակցում է Խորվաթիայի հետ, արևելքում՝ Գրադիշկա համայնքի հետ, արևմուտքում՝ Կոստայնիցա համայնքի հետ, իսկ հարավում՝ Պրիեդոր համայնքի հետ։

## Անվանում
Մինչև Բոսնիական պատերազմը քաղաքը ունեցել է *Բոսանսկա Դուբիցա* անվանումը։ Դրանից հետո, Սերբական Հանրապետության իշխանության որոշմամբ, քաղաքը անվանափոխել են *Դուբիցա* կամ *Կոզարսկա Դուբիցա*։ Չնայած Բոսնիա և Հերցեգովինայի դատարանի որոշմանը, *Կոզարսկա Դուբիցա* անվանումը պաշտոնապես ընդունվել է։

## Պատմություն
### Վաղ պատմություն
Բոսանսկա Դուբիցան հիմնադրվել է 930 թվականին։ Քաղաքը առաջին անգամ հիաշատակվել է 1197 թվականին։ Բոսանսկա Դուբիցան եղել է Օսմանյան կայսրության ամենակարևոր քաղաքը։ Քաղաքը օսմանյան տիրապետության տակ է անցել 1538 թվականին։ Երկրորդ համաշխարհային պատերազմի ժամանակ Բոսանսկա Դուբիցան դարձել է երկու կողմերի բազմաթիվ զոհերի գերեզմանոց։ 1970-ական թվականներին Բոսանսկա Դուբիցայում սկսել է զգալի զարգանալ տնտեսությունը։ 1980-ական թվականներին սկսվել է շինարարության պայթյուն, որը կասեցվել է Հարավսլավիայի կազմալուծման արդյունքում։

### Բոսնիական պատերազմ
Բոսնիական պատերազմի ժամանակ, 1992-1995 թվականին, մոտավորապես 6000 բոսնիացու վռնդել են իրենց տներից, իսկ Խորվաթիայի սերբերը բնակվել են Բոսանսկա Դուբիցայում՝ հաճախ բոսնիացիներ լքած տներում։ Բոսանսկա Դուբիցայի և Խրվատսկա Դուբիցայի միջև կամուրջը ոչնչարել են բոսնիացիները։ Խորվաթիայի կանոնավոր բանակաը պատերազմի ընթացքում երկար ժամանակ պաշարել է քաղաքը։ 1995 թվականի սեպտեմբերի 18-ին խորվաթական բանակը անցել է Ունա գետը և իրենց տիրապետության տակ վերցրել Բոսանսկա Դուբիցայի որոշ մասեր։ Սեպտեմբերի 19-ին, սերբական բանակը դուրս մղեց Խորվաթական բանակը գետի հակառակ կողմ։ Այդ օրը Բանյա Լուկայի միջազգային օդանավակայանի սերբական ինքնաթիռները հարձակվել են խորվաթների վրա։ Խորվաթական բանակը պարտություն կրեց իրենց ռազմային գործողության երկրորդ օրը։

## Բնակչություն
1910 թվականի մարդահամարի տվյալների համաձայն՝ Բոսանսկա Դուբիցայի բնակչության քանակի 82,94 %-ը եղել է ուղղափառներ։

;Քաղաքի բնակչության էթնիկ խումբը՝

Ըստ 2013 թվականի մարդահամարի տվյալների՝ քաղաքի բնակչությունը կազմում է 11&nbsp;566 մարդ, իսկ համայնքի բնակչությունը՝ 23 074 մարդ։

## Սպորտի պատմություն
Բոսանսկա Դուբիցայի սպորտի պատմությունը սկիզբ է առնում 20-րդ դարի սկզբից։ 1930-ական թվականներին Բոսանսկա Դուբիցայում ստեղծվել է «Ունա» ֆուտբոլային ակումբը։ Երկրորդ համաշխարհային պատերազմից հետո Բոսանսկա Դուբիցայում սկսեցին ստեղծվել սպորտային տարբեր կազմակերպություններ։ 1962 թվականին ստեղծվել է ձեռնագնդակի «Բորաց» ակումբը։ 1973 թվականի փետրվարի 11-ին ստեղծվել է «Ունա» բասկետբոլային ակումբը, իսկ 1982 թվականին՝ «Կնեշպոլյե» կարատեի ակումբը։ Այժմ գործում են տղամարդկանց և կանանց ձեռնագնդակի, կարատաեի և շախմատի ակումբներ։

## Տես նաև
* Սերբական Հանրապետություն
* Բոսնիական պատերազմ
* Հարավսլավիայի կազմալուծում

## Ծանոթագրություններ

Կատեգորիա:930 թվականին հիմնադրված բնակավայրեր
Կատեգորիա:Բոսնիա և Հերցեգովինայի քաղաքներ
Արտակունիներ

**Արտակունիներ**, հայկական նախարարական տոհմ Մարզպանական Հայաստանում։ Սերվել են Հայկազունիներից։ Արտակունիների նախարարական տոհմը չի հիշատակվում Մեծ Հայքի Գահնամակում և Զորանամակում, սակայն հիշատակվում է Մարզպանական Հայաստանում։ Վահանանց պատերազմում (481-484)` Ներսեհապատի ճակատամարտին (482) մասնակցել է Բաբոց Արտակունու որդի ոստանիկ Պապը, ով նաև Վահան Մամիկոնյանի կուսակիցն էր։

## Տես նաև
* Գահնամակ
* Զորանամակ
* Վահանանց պատերազմ

## Ծանոթագրություններ

Կատեգորիա:Արտակունիներ
Կատեգորիա:Հայկական նախարարական տներ
Ոչ սովորական ռիգացիները

**«Ոչ սովորական ռիգացիները»** (), լատվիական երաժշտական մուլտիպլիկացիոն ֆիլմ, որի ռեժիսորը Ռոզե Ստիեբրան է, նկարահանվել է  2001 թվականին «Դաուկա» ստուդիայում։ Մուլտֆիլմը նվիրվել է Ռիգա քաղաքի հիմնադրման 800-ամյակին։ Առաջին անգամ ցուցադրվել է 2001 թվականի օգոստոսի 19-ին  LTV1  հեռուստաալիքով։

## Սյուժե
Ռիգայում մարդկանցից բացի  բնակվում են այլ արարածներ։ Մուլտֆիլմում գործող կերպարները մեծ մասամբ կենդանիներն են՝ աքաղաղներ,  կատուներ, մկներ և այլն։ Գլխավոր հերոսը երիտասարդ աքաղաղ Յուստինշն է։ Նա երազում է դառնալ Ռիգայի պահապան աքաղաղներից մեկը, որոնք կանգնած են քաղաքի ամենաբարձր աշտարակների սրաձողերի վրա։ Իր երազանքի ճանապարհին Յուստինշն ու Անցե աղջիկը հանդիպում են տարատեսակ արկածների ու փորձությունների։

## Նկարահանող խումբ
* Սցենարի հեղինակներ՝ Իլզե Սկրաստինյա, Ռոզե Ստիեբրա
* Բեմադրող ռեժիսոր՝ Ռոզե Ստիեբրա
* Բեմադրող նկարիչ՝ Յուրիս Պետրաշկևիչ
* Նկարիչ՝ Իլզե Վիտոլինյա
* Նկարիչ-անիմատորներ՝ Մայա Բրենցե, Դագմարա Լաուրինյա, Դացե Լիեպա, Դզինտարս Կռումինշ
* Կոմպոզիտոր՝ Վալտս Պուցե
* Երգի բառերի հեղինակ՝ Պետերս Բռուվերիս
* Երգերը կատարում են՝ Դացե Պուցե, Նիկ Մատվեև, Վալտս Պուցե,  «Knīpas un knauķi» մանկական անսամբլ
* Հնչունային ռեժիսոր՝ Նորմունդս Կլյավենիեկս
* Պրոդյուսոր՝ Ռոզե Ստիեբրա

Մուլտֆիլմի երգերը («Gaiļu dziesma», «Kaķi», «Ratiņi», «Ķēmu uzbrukums», «Lai ir»), «Knīpas un knauķi» մանկական խմբի կատարմամբ, մի քանի այլ երգերի հետ 2001 թվականին թողարկվել է CD  սկավառակով։

## Մրցանակներ
*2001 — «Լավագույն մուլտիպլիկացիոն ֆիլմ» անվանակարգի հաղթող, «Մեծ Քրիստապ» կինոփափառատոն
*2002 — Ժյուրիի հատուկ մրցանակ, IX «Քրոք» անիմացիոն ֆիլմերի միջազգային փառատոն
*2002 — «Լավագույն մանկական ֆիլմի համար» մրցանակ, «Անիմայովկա» միջազգային փառատոն Մոգիլյովում (Բելառուս)

## Գրականություն
*

## Ծանոթագրություններ

## Արտաքին հղումներ
* 

Կատեգորիա:2001 մուլտֆիլմեր
Կատեգորիա:Լատվիական մուլտֆիլմեր
Կեգումսի շրջան

**Կեգումսի շրջան** (), վարչա-տարածքային միավոր Լատվիայի Հանրապետության կենտրոնական մասում՝ Վիդզեմե տարածաշրջանում։ Շրջանը բաղկացած է երեք վոլոստներից, վարչական կենտրոնն է Կեգումս քաղաքը։ Շրջանը ստեղծվել է 2009 թվականի հուլիսի 1-ին։ Տարածքը կազմում է 490 կմ²։ Սահմանակից է Վեցումնիեկիի, Բալդոնեի, Կեկավայի, Իքշկիլեի, Օգրեի, Յաունելգավայի և Կոկնեսեի շրջանների հետ։

## Բնակչություն
2010 թվականի հունվարի 1-ի դրությամբ շրջանի բնակչությունը կազմում էր 5735 մարդ։

2011 թվականի Լատվիայի բնակչության մարդահամարի արդյունքներով ազգային կազմն էր՝

## Տարածքային բաժանում
* Կեգումս ()
* Բիրզգալես վոլոստ ()
* Ռեմբատեի վոլոստ ()
* Տոմսկի վոլոստ ()

## Ծանոթագրություններ

## Արտաքին հղումներ
* Շրջանի պաշտոնական կայքը 

Կատեգորիա:Լատվիայի շրջաններ
1996 թ. NBA դրաֆթ

[thumb|150px|right|[Ալեն Այվերսոն՝ առաջին ընտրությունը «Ֆիլադելֆիա Սևնթի Սիքսերսի» կողմից]]
**[[1996]] թ. [[NBA դրաֆթներ|NBA-ի դրաֆթ]]ը** Բասկետբոլի ազգային ասոցիացիայի (NBA) անցկացրած 50-րդ դրաֆթն էր, որը տեղի է ունեցել 1996 թվականի հունիսի 26-ին՝ ԱՄՆ Հյուսիսային Կարոլինա նահանգի Իսթ Ռութերֆորդ քաղաքում։ Բասկետբոլի ազգային ասոցիացիայի ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։

Առաջին ընտրության իրավունքով, «‎Ֆիլադելֆիա Սևնթի Սիքսերսն» ընտրում է Ջորջթաունի համալսարանի երկրորդկուրսեցի Ալեն Այվերսոնին

Համարվում է լիգայի պատմության լավագույն դրաֆթներից մեկը։ Առաջին ռաունդում ընտրված բասկետբոլիստների մեկ երրորդ հետագայում ճանաչվել են աստղեր։ Երեք բասկետբոլիստ արժանացել է ամենաարժեքավոր խաղացողի (MVP) մրցանակի (Կոբի Բրայանտ, Ալեն Այվերսոն, Սթիվ Նեշ)։ Դրաֆթում ընտրված ևս յոթ մարզիկ ճանաչվել են աստղ և հանդես եկել NBA-ի բոլոր աստղերի հանդիպմանը (Շարիֆ Աբդուր-Ռահիմ, Ռեյ Ալեն, Ժիդրունաս Իլգաուսկաս, Ստեֆոն Մարբերի, Ջերմեյն Օ'Նիլ, Պեջա Ստոյակովիչ, Անտուան Ուոքեր)։ Բեն Ուոլասը, ով չէր ընտրվել դրաֆթում, նույնպես արժանացել է աստղի կոչման։ Բացի այդ, ութ հոգի առնվազն մեկ առիթով ընդգրկվել է «All-NBA» խորհրդանշական հավաքականում։

2016 թվականի ապրիլի 13-ին, Կոբի Բրայանտն անցկացրեց մարզական կարիերայի վերջին հանդիպումը, դառնալով տվյալ դրաֆթում ընտրված վերջին ակտիվ բասկետբոլիստը։

## Դրաֆթ
### Պատկերասրահ

Պատկեր:Marcus Camby Clippers cropped2.jpg|thumb|150px|right|Մարկուս Քեմբի` 2-րդ ընտրությունը «Տորոնտո Ռեպտորսի» կողմից
Պատկեր:Stephon Marbury.jpg|thumb|150px|right|Ստեֆոն Մարբերի` 4-րդ ընտրությունը «Միլուոքի Բաքսի» կողմից, 
Պատկեր:RayAllen20.jpg|thumb|150px|right|Ռեյ Ալեն 4-րդ ընտրությունը «Մինեսոտա Թիմբերվուլվզի» կողմից
Պատկեր:Antoine Walker Miami Heat.jpg|thumb|150px|right|Անտուան Ուոքեր՝ 6-րդ ընտրությունը «Բոստոն Սելտիքսի» կողմից
Պատկեր:Lipofsky Kobe.jpg|thumb|150px|right|Կոբի Բրայանտ՝ 13-րդ ընտրությունը «Շառլոթ Հորնեթսի» կողմից, ավելի ուշ տեղափոխվում է «Լոս Անջելես Լեյքերս»
Պատկեր:Peja Stojakovic Mavs cropped.jpg|thumb|150px|right|Պեջա Ստոյակովիչ՝ 14-րդ ընտրությունը «Սակրամենտո Քինգսի» կողմից
Պատկեր:Steve Nash 2.jpg|thumb|150px|right|Սթիվ Նեշ՝ 15-րդ ընտրությունը «Ֆինիքս Սանսի» կողմից
Պատկեր:J O'Neal - Wizards vs Heat 2009-04-04.jpg|thumb|150px|right|Ջերմեյն Օ'Նիլ՝ 17-րդ ընտրությունը «Պորտլենդ Թրեյլ Բլեյզերսի» կողմից
Պատկեր:Žydrūnas Ilgauskas 2007.jpg|thumb|150px|right|Ժիդրունաս Իլգաուսկաս՝ 20-րդ ընտրությունը «Կլիվլենդ Կավալիերսի» կողմից


### Պայմանանշաններ

### Դրաֆթ

## Հայտնի չդրաֆթացված մարզիկներ
Դրաֆթում չընտրված մի շարք բասկետբոլիստներ նույնպես կատարեցին իրենց մեկնարկային խաղաշրջանները NBA-ում։
[right|thumb|150px|Չնայած դրաֆթում չընտրվելուն, [Բեմ Ուոլասն ունեցել է հաջող մարզական կարիերա NBA-ում]]

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բասկետբոլի ազգային ասոցիացիայի դրաֆթներ
Լակտաշի

**Լակտաշի** (, , ), քաղաք, Սերբական Հանրապետության հյուսիս-արևմուտքում գտնվող համանուն համայնքի կենտրոնը Բոսնիա և Հերցեգովինայի կազմում։

## Աշխարհագրություն
Տեղակայված է Սերբական Հանրապետության մայրաքաղաք Բանյա Լուկայից 15 կմ դեպի հյուսիս։

Քաղաքը բաժանված է 11 համայնքների։

## Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 5&nbsp;879 մարդ, իսկ համայնքի բնակչություն՝ 36&nbsp;848 մարդ։

## Պատմություն
Այս շրջանի բնակչության մասին առաջին տեղեկությունները թվագրվում են քարե դարի սկզբից (մ․թ․ա․ 150000)։ Այդ ժամանակաշրջանի հնագիտական օբյեկտները գտնվում են ոչ բարձր բլուրների վրա՝ Վրբաս գետի մոտակայքում։ Այդ բնակավայրը տեղակայված է եղել քաղաքի կենտրոնում։

Հռոմեացիներն այս համայնքը նվաճել են մ. թ. 9 թվականին։ Քաղաքը տեղակայված էր երկու գավառների՝ Դալմաթիայի և Պանոնիայի սահմանին։ Տեղի իլլիրիական բնակչությունն ապրել է քաղաքներում։ Հռոմեացիները կառուցվել են ռազմային ճամբար և տնտեսական նշանակության օբյեկտներ։ Միջին դարերում Լակտաշին գրավվել է օստգոթերի, ավարների և սլավոնների կողմից, իսկ XII դարի սկզբին այս տարածքը դարձել է Հունգարիայի թագավորության մի մասը։

XVI դարի սկզբին այս տարածքը նվաճվել է թուրքերի կողմից, և մնացել է նրանց տիրապետության տակ հաջորդ 350 տարիներին։ Այս շրջանը Թուրքիայի համար շատ մեծ նշանակություն ուներ որպես Ավստրիայի հետ սահման, և այդ իսկ պատճառով թուրքերն իրականացնում էին սերբերի բռնի տեղափոխումը Հերցեգովինայի և Չեռնոգորիայի արևելյան լեռնային հատվածներից դեպի Պոտկոզարյե։

1878 թվականից Բոսնիա և Հերցեգովինան դարձել է Ավստրո-Հունգարիայի կայսրության մասնիկը։ 1883 թվականից հետո Պոտկոզարյա շրջանում բնակություն են հաստատել իտալացիները, գերմանացիները, ուկրաինացիները և լեհերը։

## Ծանոթագրություններ

Կատեգորիա:Բոսնիա և Հերցեգովինայի քաղաքներ
Կոտոֆեյ Կոտոֆեևիչ

«**Կոտոֆեյ Կոտոֆեևիչ**» (, հայտնի ռեժիսոր-մուլտիպլիկատոր Իվան Իվանով-Վանոյի 1937 թվականի խորհրդային մուլտֆիլմ, ինչպես նաև նրա առաջին աշխատանքը «Սոյուզմուլտֆիլմ»-ում։

Ֆիլմը հանրության սեփականություն է։

## Սյուժե
Դյուրահավատ աքաղաղի, ճարպիկ կատվի և խորամանկ աղվեսի մասին ռուսական ժողովրդական հեքիաթի մոտիվներով է։ Ֆիլմը պատմում է այն մասին, թե ինչպես Կոտոֆեյ Կոտոֆեևիչը և նրա ընկերները դաս են տալիս նենգ աղվեսին։

## Հետաքրքիր փաստեր
* Մուլտֆիլմը բավականին տարբերվում է բուն հեքիաթից։
* Ֆիլմի առաջին էկրանավորումը կոչվել է «Կատու, աքաղաղ և աղվես», երկրորդը՝ «Աքլորիկ, ոսկե կատարիկ», նաև թողարկվել է «Սոյուզմուլտֆիլմում», սակայն դրա սյուժեն շատ ավելի մոտ է բնօրինակին։
* Մուլտֆիլմը հնչյունավորող դերասանները լուսագրերում նշված չեն։
* Սցենարի հեղինակ Ալեքսանդր Կուրսը գնդակահարվել է 1937 թվականին։
* Մուլտֆիլմը մեղադրել են «ամերիկանացման» ազդեցության մեջ։

## Մուլտֆիլմի մասին

 ... «Կոտա Կոտոֆեևիչը» (1937) քննադատել են աշխատանքում մտածված հեղինակային մոտեցում չունենալու համար, ինչի կապակցությամբ ֆիլմը ստացվել է բանաքաղածո, ամբողջականությունից զուրկ։ Մասնավորապես, դժգոհություն է առաջացրել ամերիկացումը։ Սյուժեն վերցված է ռուսական հեքիաթից։ Թվում է, թե ֆիլմի հեղինակները կգտնեն նաև համապատասխան գեղարվեստա-մուլտիպլիկացիոն միջոցներ՝ սյուժեն էկրանին արտահայտելու համար, սակայն նման բան տեղի չի ունեցել։ Ռուսական հեքիաթի սյուժեում հեղինակները մոնտաժել են ամերիկյան ֆիլմից մի կտոր (մեքենա, որով կարկանդակներ են թխում։ Փոխառվել են ամերիկյան ֆիլմերից և գրաֆիկական հնարքներից։ Ռուսական հեքիաթում հայտնվել է ամերիկյան կատու, որն ամերիկյան վառարանում թխում է տորթ, որը նկարված է հրուշակեղենի ցուցանակից…»:

## Ծանոթագրություններ

## Արտաքին հղումներ
* 
* 
* 

Կատեգորիա:1930-ականների ռուսերեն ֆիլմեր
Կատեգորիա:1937 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Pop/Stars

«**Pop/Stars**», K/DA վիրտուալ K-pop-խմբի սինգլը, որը թողարկվել է 2018 թվականի նոյեմբերի 3-ին` League of Legends խաղի 2018 թվականի աշխարհի առաջնության բացման կապակցության։ Երգի տեսահոլովակը ներառվել է ՅուԹյուբ-ում ամենաարագ դիտումներ հավաքած հոլովակների շարքում։ Վիրտուալ խմբում որպես վոկալիստներ մասնակցել են կորեական (G)I-DLE խմբի Սոյոնը և Միյոնը, նաև երգչուհիներ Մեդիսոն Բիրը  և Ջեյրա Բրնսը։ Երգը 1-ին տեղն է զբաղեցրել World Digital Songs հիթ-շքերթում։

## Տեղեկություն
K/DA խումբը կազմված է 4 վիրտուալ հերոսից, որոնց դերերգերը կատարում են (G) I-DLE խմբից Սոյոնը և Միյոնը և երգչուհիներ Մեդիսոն Բիրը և Ջեյրա Բրնսը։ «Pop/Stars» երաժշտական ստեղծագործության տեմպը կազմում է 170 հարված րոպեում։ Երգի տեքստը գրված է կորեերեն և անգլերեն լեզուներով։ «Pop/Stars» տեսահոլովակը թողարկվել է սինգլի հետ միասին, որում ներկայացված են League of Legends խաղի կերպարները և իրենց գովազդային վճարովի սքիները

## Երգացանկ
**Թվային սինգլ**

# «Pop/Stars» — 3:11

## Հիթ-շքերթներ

## Թողարկումների ժամանակագրություն

## Ծանոթագրություններ

Կատեգորիա:2018 երգեր
Կրասլավայի շրջան

**Կրասլավայի շրջան** (), վարչա-տարածքային միավոր Լատվիայի Հանրապետության կենտրոնական մասում՝ Լատգալիայի տարածաշրջանում։ Շրջանը բաղկացած է տասնմեկ վոլոստներից, վարչական կենտրոնն է Կրասլավա քաղաքը։ Շրջանը ստեղծվել է 2009 թվականի հուլիսի 1-ին։ Տարածքը կազմում է 1078,4 կմ²։ Սահմանակից է Լատվիայի Դագդայի, Ագլոնի և Դաուգավպիլսի շրջանների և Բելառուսի Վիտեբսկի մարզի հետ։

## Բնակչություն
2015 թվականի հունվարի 1-ի դրությամբ շրջանի բնակչությունը կազմում էր 15 854 մարդ։ 2010 թվականին Լատվիայի բնակչության մարդահամարի արդյունքներով շրջանում ապրում էր 19 983 մարդ։

2011 թվականի Լատվիայի բնակչության մարդահամարի արդյունքներով ազգային կազմն էր՝

## Տարածքային բաժանում
* Կրասլավա ()
* Աուլեյայի վոլոստ ()
* Իզվալտայի վոլոստ ()
* Ինդրայի վոլոստ ()
* Կալնիեշի վոլոստ ()
* Կապլավայի վոլոստ ()
* Կոմբուլի վոլոստ ()
* Կրասլավայի վոլոստ ()
* Պիեդույայի վոլոստ ()
* Ռոբեժնիեկույի վոլոստ ()
* Սկայտայի վոլոստ ()
* Ուդրիշի վոլոստ ()

## Ծանոթագրություններ

## Արտաքին հղումներ
* Շրջանի պաշտոնական կայքը 

Կատեգորիա:Լատվիայի շրջաններ
Բոբովաց

**Բոբովաց** (), միջնադարյան քաղաք-ամրոց Բոսնիա և Հերցեգովինայի կենտրոնական հատվածում։

Միջնադարյան Բոսնիայի ամենանշանակելի քաղաքը, XIV-XV դարերում թագավորական մայրաքաղաք։ Բոսնիական չորս թագավորների հանգստարան։ 1463 թվականին Բոսնիայի նվաճման ժամանակ այրվել և ոչնչացվել է, իսկ 1626 թվականին բնակչությունը լքել է քաղաքը։ Պահպանվել է ավերակների տեսքով։

մինի|ձախից|Բոբովացը և շրջակայքը

## Պատմություն
մինի|Ժամային աշտարակ
Բոբովացը առաջին անգամ՝ որպես ամրոց հիաշատակվում է 1349-1350 թվականներին։ Ամրոցը ունեցել է 11 աշտարակ։ Ամրոցի պատերի երկարությունը կազմում է մոտավորապես 1100 մետր, իսկ լայնությունը՝ 100-ից 110 սմ։

Սերբական թագավոր Ստեֆան Դուշանը 1349-1350 թվականներին Ստեպան Կոտրոմանիչի դեմ կռվում անհաջող պաշարել է Բոբովացը։ 1404 թվականի հունիսին ամրոցը նվաճվել է հունգարական զորքերի կողմից և փոխանցվել է Ստեպան Օստոեին, որը 1406 թվականի հոկտեմբերի 27-ին այստեղ բանտարկվել է։ 1410 թվականին Բոբովաց հայտնվել է հունգարան զորքերի ձեռքում։ 1461 թվականին թագավորի հանգստարանը տեղափոխվել է Յայցե։ 1463 թվականին, ինչպես հայտնում է թուրք պատմաբան Դուրսուն բեգը, թուրքերը բացել են Բոբովացի դարպասները։ Քաղաքը հրդեհվել և ավերվել է։ 1626 թվականին կորցրել է ստրատեգիական նշանակությունը և դատարկվել։

1959-1967 թվականների Բոբովացի տարածքում անցկացվել են հնագիտական պեղումներ, որը կազմակերպել է Բոսնիա և Հերցեգովինայի ազգային թանգարանը։ Պեղումների ընթացքում ամրոցի մատուռում գտել են հինգ գերեզման, որոնցից չորսը, հավանաբար, պատկանել են բոսնիական Ստեպան Օստոյա (1398—1404, 1409—1418), Տվրտկո II (1404—1409, 1421—1443), Ստեպան Օստոյիչ (1418—1421) և Ստեպան Տոմաշ (1443—1461) թագավորներին։

## Ծանոթագրություններ

## Գրականություն

* 
* 

Կատեգորիա:Ամրոցներ այբբենական կարգով
Կատեգորիա:Բոսնիա և Հերցեգովինայի ամրոցներ
Օստրոժաց

**Օստրոժաց** (), միջնադարյան ամրոց Բոսնիա և Հերցեգովինայում ՝ Բիխաչ քաղաքի մերձակայքում։

Օստրոժացը կամ Օստրոժացի ամրոցը տեղակայված է Ունա գետի ձախ ափին՝ Բիխաչ քաղաքից 12 կմ հեռավորության վրա։ Գտնվում է Բոսանսկա Կրուպա համայնքում։ Ամրոցի սահմաններն ունեն սխալ շրջանի ձև, թշնամիներին պաշտպանվելու համար պատերի վրա կառուցված են աշտարակներ։ Ամրոցն առաջին անգամ հիշատակվել է 1286 թվականին, երբ այն պատկանել է տեղի իշխանական ցեղին։ 1552 թվականին ամրոցն անցել է Անտուն Բակշիչի տիրապետության տակ, իսկ 1577 թվականին նվաճվել է թուրքերի կողմից։ Մոտավորապես 1700 թվականին օսմանները կառուցել են ամրոցի հարավային հատվածը։ Ամրոցի հյուսիսային հատվածն սկսել են անվանել Ազգային, իսկ հարավային հատվածը՝ Աստվածային։ 1833 թվականին ամրոցում հաշվվում էր 28 հրանոթ։

left|thumb|Օստրոժաց ամրոցը ձմռանը

1836 թվականի Օստրոժացը մտել է Բիխաչի կայմակոմլուկայի կազմում։ 1837 թվականին Բեշիրևիչների վերջին կապետանը՝ Մուրադ բեգ Բեշիրևիչը, վռնդվել է Օստրոժացից, քանի որ հակառակվում էր Մահմուդ II-ի բարենորոգումներին։ 1902 թվականին Մեհմեդ բեգ Բեշիրևիչը վաճառել է ամրոցը ավստրիացի Լոտտար Ֆոն Բերքսին, որը վերակառուցել է ամրոցը ռոմանտիզմի ոճով։ Երկրորդ համաշխարհային պատերազմի ժամանակ Օստրոժացը որոշ ժամանակ եղել է Ազգային-ազատագրական շարժման շտաբը։

## Ծանոթագրություններ

Կատեգորիա:Ամրոցներ այբբենական կարգով
Կատեգորիա:Բոսնիա և Հերցեգովինայի ամրոցներ
Բուակե

**Բուակե** (), քաղաք Կոտ դ'Իվուարում։ Քաղաքը Վալլե դյու Բանդամա մարզի և Բուակե դեպարտամենտի վարչական կենտրոնն է։ Բնակչությունը մոտավորապես 536 189 մարդ է (ըստ 2014 թվականի մարդահամարի տվյալների)։ Բրնձի աֆրիկյան կենտրոն գյուղատնտեսական գիտահետազոտական ինստիտուտի շտաբ-բնակարանն է։ Բուակեիհռոմակաթոլիկական արքեպիսկոպոսության կենտրոնն է։

## Աշխարհագրություն
Տեղակայված է երկրի կենտրոնական մասում՝ Կոսու ջրամբարից մոտավորապես 50 կիլոմետր դեպի հյուսիս-արևելք, Աբիջանից 350 կիլոմետր դեպի հյուսիս, ծովի մակարդակից 312 մետր բարձրության վրա։ Քաղաքի միջով անցնում է երկաթուղի, որը կապում է Աբիդջանը Բուրկինա Ֆասոյի հետ։

## Պատմություն
thumb|left|200px|Բուակեի բնակչության թվաքանակի աճը
Քաղաքը հիմնադրվել է 1899 թվականին ֆրանսիական գաղութային զորքերի կողմից՝ որպես մարտական դիրք։ 1912 թվականին քաղաքում անցկացվել է երկաթուղի։ Վարչական կենտրոնի կարգավիճակ քաղաքն ստացել է 1914 թվականին։  1969 թվականին՝ արդեն երկրի անկախությունից հետ, Բուակեն առանձնացվել է որպես առանձին մունիցիպալիտետ։

## Տնտեսություն և կրթություն
Քաղաքի բնակչության եկամուտների մեծ մասը այս կամ այն կերպ կապված է առևտրի կամ գյուղատնտեսության հետ։ Քաղաքի շրջակայքում մշակում են բամբակ, ծխախոտ, բրինձ և գյուղատնտեսական այլ կուլտուրաներ։ Քաղաքում զբաղվում են նաև արդյունաբերությամբ, հատկապես զարգացած է տեքստիլ ճյուղը։

Քաղաքում կա համալսարան (հիմնադրվել է 1994 թվականին), անասնաբուժական ինստիտուտ և ուսումնական այլ հաստատություններ։

## Հայտնի բնակիչներ
* Յայա Տուրե՝ «Մանչեսթր Սիթի» ակումբի, ինչպես նաև Կոտ դ'Իվուարի ֆուտբոլի հավաքականի խաղացող։

## Քույր քաղաքներ
*  Վիլնյով սյուր Լո, Ֆրանսիա
*  Ռոյտլինգեն, Գերմանիա
*  Զիմնիչա, Ռումինիա

## Ծանոթագրություններ

Կատեգորիա:1899 թվականին հիմնադրված բնակավայրեր
Կատեգորիա:Կոտ դ'Իվուարի քաղաքներ
Միրզապուր

**Միրզապուր** (, ), քաղաք Հնդկաստանի հյուսիսում՝ Ուտար Պրադեշ նահանգում, համանուն շրջանի վարչական կենտրոնը։

## Պատմություն
Միրզապուրը հիմնադրվել է 17-րդ դարում։ Մինչև 19-րդ դարի երկրորդ կեսը Հյուսիսային Հնդկաստանի կարևորագույն առևտրային կենտրոններից մեկն էր։

## Աշխարհագրություն
Քաղաքը գտնվում է Ուտար-Պրադեշի հարավ-արևելյան մասում, Գանգեսի աջ ափին, ծովի մակարդակից 80 մետր բարձրության վրա։ Միրզապուրը գտնվում է Լակնաուից մոտավորապես 236 կիլոմետր հարավ-արևելք, նահանգի վարչական կենտրոն և երկրի մայրաքաղաք Նյու Դելիից 635 կիլոմետր հարավ-արևելք հեռավորության վրա։

## Դեմոգրաֆիա
2011 թվականի պաշտոնական մարդահամարի տվյալների մասին քաղաքի բնակչության թվաքանակը կազմել է 233 691 մարդ, որոնցից տղամարդիկ կազմել են 53,5 տոկոս, կանայք՝ 46,5 տոկոս։ Չափահաս բնակչության գրագիտության մակարդակը կազմում էր 68,95%։ Տղամարդկանց շրջանում գրագիտության մակարդակը կազմել է 73,9%, կանանց շրջանում՝ 63,2%: Բնակչության 11.9 %-ը մինչև 6 տարեկան երեխաներ էին։ Քաղաքի բնակչության թվաքանակի դինամիկան ըստ տարիների։

## Տնտեսություն
Քաղաքի տարածքում գտնվում է բամբակի վերամշակման գործարան, փողային արտադրատեսակների արտադրության ձեռնարկություններ, տեքստիլ արդյունաբերության ձեռնարկություններ։ Զարգացած է գորգագործությունը։

## Տրանսպորտ
Միրզապուրի հաղորդակցումը Հնդկաստանի այլ քաղաքների հետ իրականանում է երկաթուղային և ավտոմոբիլային տրանսպորտի միջոցով։ Ամենամոտ օդանավակայանը գտնվում է Վարանասի քաղաքում։

## Ծանոթագրություններ

Կատեգորիա:Հնդկաստանի քաղաքներ
Մեկելե

**Մեկելե** (, ), քաղաք Եթովպիայի հյուսիսում, Տիգրայ վարչական շրջանի կենտրոնն է։

## Աշխարհագրություն
Երկրի մայրաքաղաք Ադիս Աբեբայից գտնվում է 650 կմ հյուսիս, ծովի մակարդակից 2084 մետր բարձրության վրա։

## Բնակչություն
Բնակչությունը 2007 թվականի տվյալներով կազմում է 215 914 մարդ (երկրի 6-րդ խոշորագույն քաղաքը)։ 1994 թվականի տվյալներով՝ բնակչությունը կազմում էր ընդամենը 96 938 մարդ։ Քաղաքում կան երկու հիմնական էթնոլինգվիստիկ խմբեր, որոնք են` տիգրաի (96,2 %) և ամհարա (2,26%)։ Գերակշռող լեզուն է տիգրինյա (մայրենի 95,55% բնակչության), 3,18%-ը խոսում է ամհարերեն և մնացած 1,27 %-ը` այլ լեզուներով։ 92,68% բնակչությունը ուղղափառ քրիստոնյաներն են, 6,03%-ը մուսուլմանները։

1994 թվականի մարդահամարի տվյալներով գրագիտության մակարդակը կազմել է 51,75 տոկոս։ Քաղաքի բնակչության մոտ 88%-ն ներկայումս օգտվում է խմելու մաքուր ջրից։

## Տնտեսություն և տրանսպորտ
Մեկելեն երկրի հյուսիսում խոշոր արդյունաբերական կենտրոն է, կա մետալուրգիա, ցեմենտի արտադրություն։ Կա *Alula Aba Nega* օդանավակայանը, որը միացնում է Մեկելեին երկրի այլ խոշոր քաղաքների հետ։

## Տեսարժան վայրեր
Տեսարժան վայրերի շարքում հարկ է նշել Յոհաննիսի IV պալատը՝ Մեկելեի հյուսիսային ծայրամասում և Վագրայի ժողովրդական ազատագրական ճակատին նվիրված հուշարձանը։ Կան նաև մի քանի եկեղեցիներ։ Գործում է համալսարան ():

## Սպորտ
Մեկելեում հիմնվում է «Trans Ethiopia» ֆուտբոլային թիմը։

## Պատկերասրահ

Monday market, Mek'ele 04.jpg|Մեկելեի երկուշաբթյա շուկան
ET Mekele asv2018-01 img15 Martyrs Memorial.jpg|Տիգրայական ժողովրդական ազատագրական ճակատամարտին նվիրված հուշարձան
004a Mekelle Airport.jpg|Մեկելեի օդանավակայանը
ET Mekele asv2018-01 img34 Mosque.jpg|Մզկիթ
ET Mekele asv2018-01 img30 Atse Yohannes Museum.jpg|Յոհանեստ IV-ի թանգարան-պալատը


## Ծանոթագրություններ

Կատեգորիա:Աֆրիկայի բնակավայրեր
Կատեգորիա:Եթովպիայի բնակավայրեր
Կատեգորիա:Եթովպիայի քաղաքներ
Կատեգորիա:Համալսարանական քաղաքներ
Կատեգորիա:Նախկին մայրաքաղաքներ
Կրիայի մասին

**Կրիայի մասին** (), խորհրդային կարճամետրաժ մուլտֆիլմ՝ նկարահանված 1980 թվականին։ Ռեժիսոր Ալեքսանդր Գորլենկոյի առաջին ինքնուրույն ֆիլմը։
«Ուրախ կարուսել» ալմանախի մուլտիպլիկացիոն երեք սյուժեներից երկրորդը, համար 11:

## Սյուժե
Մուլտֆիլմ դանդաղաշարժ կրիայի մասին, որը շատ դանդաղ էր հագնվում զբոսանքի դուրս գալուց առաջ և ամեն անգամ, երբ դուրս էր գալիս փողոց, տարվա մեկ այլ եղանակ էր լինում։

## Նկարահանող խումբ

## Պարգևներ
* 1981` Մինսկի համամիութենական կինոփառատոնի մանկական ժյուրիի մրցանակ։
* 1981` Առաջին մրցանակ Վիլնյուսի 14-րդ համամիութենական կինոփառատոնում։

## Ծանոթագրություններ

## Արտաքին հղումներ
* 
* 
* 
* Мультфильм «Про черепаху» на сайте myltik.ru
* Энциклопедия отечественной мультипликации (авт. Сергей Капков, «Алгоритм», 2006)

Կատեգորիա:1980 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդր Գորլենկոյի մուլտֆիլմեր
Կատեգորիա:Խորհրդային մուլտֆիլմեր
Կարմիր ծածկագիր

**«Կարմիր ծածկագիր»** (), ռեժիսոր Թրևոր Նանի բրիտանական դրաման։ Հիմնված է խորհրդային հետախույզ Մելիտա Նորվուդի կյանքի վրա (սակայն ֆիլմում նրա անունը դարձվել է Ջոան Սթենլի)։

## Սյուժե
Ջոանը Մեծ Բրիտանիայում խորհրդային հետախուզության պաշտոնաթող գործակալ է։ Պատերազմի տարիներին կարևորագույն տեղեկություններ է հասցրել Խորհրդային Միությանը և դրանով իսկ նրան հաջողվել է կանխել Երրորդ համաշխարհային պատերազմը։ Հետո նա հեռացել է աշխատանքից և ծերությունը հանգիստ անցկացրել քաղաքից դուրս։

## Դերերում
* Ջուդի Դենչ՝ *Ջոան Սթենլի*
* Սոֆի Քուքսոն՝ *երիտասարդ Ջոան*
* Թոմ Հյուզ՝ *Լև Գալիչ*
* Թերեզա Սրբովա՝ *Սոնյա*
* Լոուրենս Սպելման՝ *Պատրիկ Ադամս*
* Ռոբին Սոանս՝ *Քլեմենտ Էթլի*
* Քևին Ֆյոլեր՝ *դետեկտիվ Ֆիլիպս*

## Նկարահանումներ
Ֆիլմի նկարահանումները սկսվել են 2017 թվականին։ Սցենարի գրական հիմքը «Կարմիր Ջոան» գիրքն է, որը 2013 թվականին գրել է բրիտանացի գրող Ջեննի Ռունին։ Սցենարով զբաղվել է Լինդսեյ Շապերոն։ Որպես ռեժիսոր հրավիրվել է Թրևոր Նանը։

Հիմնական նկարահանումներն անցկացվել են 2017 թվականի նոյեմբեր և դեկտեմբեր ամիսներին Քեմբրիջում՝ Գոնվիլ ընդ Քիզ քոլեջի մասնաճյուղերում։

## Թողարկում
Ֆիլմի պրեմիերան կայացել է Տորոնտոյի կինոփառատոնի շրջանակներում 2018 թվականի սեպտեմբերի 7-ին։ Ֆիլմը ցուցադրվել է նաև Սան Սեբաստիանի և Ցյուրիխի կինոփառատոններում։ 

## Ծանոթագրություններ

Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Lionsgate ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆիլմեր, որոնց գործողությունները տեղի են ունենում 2000 թվականին
Կատեգորիա:Ֆիլմեր, որոնց գործողությունները տեղի են ունենում 1938 թվականին
Սպորտը Բոսնիա և Հերցեգովինայում

Սպրոտը Բոսնիա և Հերցեգովինայի մշակույթի կարևորագույն մասերից մեկը։ Հարավսլավիայի մարզիկների մեծ մասը ծնվել են Բոսնիա և Հերցեգովինայում։

## Սպորտաձևեր
### Բասկետբոլ
Տղամարդկանց բոսնիական բասկետբոլային ամենախոշոր ակումբը համարվում է «Բոսնա»-ն, որը 1978-1979 թվականների մրցաշրջանին նվաճել է Չեմպիոնների գավաթը։ Կանանց ակումբներից ավելի հայտնի է Տուզլայի «Միասնությունը», որը 1979 թվականին Ֆլորենցիայում նվաճել է Եվրոպայի կանանց գավաթը։ Տղամարդկանց հավաքանակը հաճախ խաղում է Եվրոպայի առաջնությունում, սակայն 1993 թվականից ոչ մի անգամ չի հայտնվել լավագույն ութնյակում։

### Բռնցքամարտ
Ամենահայտնի բռնցքամարտիկը համարվում է Մարիան Բենեշը (միջին քաշ), որը հաղթել է Բոսնիա և Հերցեգովինայի, Հարավսլավիայի և Եվրոպայի առաջնությունները։ 1978 թվականին, արդեն պրոֆեսիոնալ ռինգում, Բենեշը հաղթել է աշխարհի նախկին չեմպիոն Էլիշա Օբեդին։ Միջին քաշի ևս մեկ բռնցքամարտիկ է Անտոն Յոսիպովիչը, որը համարվում է 1984 թվականի օլիմպիական չեմպիոն։ Ժամանակակից սիրող բռնցքամարտիկներից առանձնացնում են Մենմուն Հաջիչին, որը համարվում է 2008 թվականի Եվրոպայի առաջնության բռոնզե մրցանակակիր։

### Հանդբոլ
Բոսնիա և Հերցեգովինայի հանդբոլի հավաքականը անգամ չի մտնում եվրոպական հանդբոլի «միջակների» կազմում։ Ձեռնագնդակի ամենահայտնի ակումբը Բանյա Լուկա քաղաքի «Բորաց»-ն է, որը համարվում է Հարավսլավիայի յոթակի չեմպիոն և 1976 թվականի Եվրոպայի Գավաթի հաղթող։

### Թեթև ատլետիկա
Հարավսլավիայի հավաքականի կազմում հանդես են եկել մեծ քանակով բոսնիական ատլետներ։ Այժմ բոսնիացիները այս սպորտաձևում երևալի արդյունքներ ցույց չեն տալիս։

### Կարատե
Կարատեի ամենահայտնի ակումբը Տուզլա քաղաքի «Տուզլա-Սինալցո»-ն է, որը պատրաստում էր Հարավսլավիայի պրոֆեսիոնալ կարատեստներին։

### Ֆուտբոլ
Ֆուտբոլը համարվում է երկրի ամենահայտնի սպորտաձևը, որը դեռևս հայտնվել է Ավստրո-Հունգարիայի ժամանակ, 1903 թվականին։ Երկրորդ համաշխարհային պատերազմից հետո բոսնիական ֆուտբոլը վերելք ապրեց։ 1967 և 1985 թվականներին Հարավսլավիայի չեմպիոն է դարձել «Սարաևո» ակումբը, նաև 1972 թվականին հաղթանակ ձեռք բերեց «Ժելեզնիչար» ակումբը։ Հարավսլավիական հավաքականի բոսնիական խաղացողներին առանձնանում են Յոսիպ Կատալինսկին, Դուշան Բաևիչը, Իվիցա Օսիմը, Սաֆետ Սուշիչը և Միրսադ Ֆազլագիչը։

### Շախմատ
Բոսնիայի շախմատի հավաքականը յոթ անգամ դարձել է Հարավսլավիայի շախմատի առաջնության հաղթող։ Շախմատային օլիմպիադաներում ամենաբարձր ձեռքբերումը համարվում է 1994 թվականին Լիոնում զբաղեցրած 2-րդ հորիզոնականը։ Ամենահայտնի շախմատային ակումբը համարվում է Բորկի Պրեոևիչի խումբը։

## Ծանոթագրություններ

## Արտաքին հղումներ
* Բոսնիա և Հերցեգովինայի Կառավարության պաշտոնական կայքէջ, Սպորտի և մշակույթի նախարարության էջ  

Կատեգորիա:Սպորտը Բոսնիա և Հերցեգովինայում
Առատ, անհատ՝ Աստծու նըման՝ միշտ տեղալուց հոգնել եմ ես

**«Առատ, անհատ՝ Աստծու նըման՝ միշտ տեղալուց հոգնել եմ ես»**, Հովհաննես Թումանյանի քառյակներից։

## Պատմություն
Հովհաննես Թումանյանն այս քառյակը գրել է 1921 թվականի փետրվարի 7-ին։ Եղիշե Չարենցի անվան գրականության և արվեստի թանգարանի Թումանյանի ֆոնդի 109-րդ, 110-րդ և 261-րդ համարներում պահվում է երեք ինքնագիր։ Քառյակն առաջին անգամ տպագրվել է 1921 թվականին Երևանում լույս տեսնող «Վերածնունդ» ամսագրի առաջին համարում, այնուհետև Կ․ Պոլսում լույս տեսած Թումանյանի «Բանաստեղծություններ» ժողովածուի 60-րդ էջում, ապա Թումանյանի երկերի ժողովածուի առաջին հատորի 213-րդ էջում, որտեղ արտատպվել է Թիֆլիսում լույս տեսած «Բանաստեղծություններ» ժողովածուից։

## Ծանոթագրություններ

Կատեգորիա:Գրական ստեղծագործություններ այբբենական կարգով
Կատեգորիա:Հովհաննես Թումանյանի քառյակներ
Բոսնիա և Հերցեգովինայի բասկետբոլի տղամարդկանց հավաքական

**Բոսնիա և Հերցեգովինայի բասկետբոլի տղամարդկանց հավաքականը** ներկայացնում է Բոսնիա և Հերցեգովինան բասկետբոլի միջազգային մրցույթներում։

## Պատմություն
Մինչև 1992 թվականին Հարավսլավիայի կազմալուծումը, Բոսնիա և Հերցեգովինայում ծնված բասկետբոլիստները հանդես էին գալիս Հարավսլավիայի հավաքականի կազմում։ Հարավսլավիայի հավաքականի հայտնի բոսնիական բասկետբոլիստներից են Միրզա Դելիբաշիչը, Դրաժեն Դալիպագիչը, Պրեդրագ Դանիլովիչը, Զորան Սավիչը, Ալեքսանդր Նիկոլիչը և Բորիսլավ Ստանկովիչը։ Այդ ժամանակ Բոսնիա և Հերցեգովինայի մայրաքաղաք Սարաևոն հինգ քաղաքներից մեկն էր, որտեղ անցկացվել են 1970 թվականի աշխարհի առաջնության խաղերը, որտեղ Հարավսլավիայի հավաքականը առաջին անգամ դարձել է երկրագնդի ուժեղագույն խումբը։

Բոսնիա և Հերցեգովինան անկախություն ձեռք բերելուց հետո կանոնավոր ընտրվում է Եվրոբասկետին։ Հավաքականի լավագույն ցուցանիշը համարվում է 1993 թվականի 8-րդ հորիզոնականը, երբ հավաքականը դուրս է եկել քառորդ եզրափակիչ։ Բոսնիա և Հերցեգովինան բաց է թողել մայրցամաքի ընդամենը երեք առաջնություն` 1995, 2007 և 2009 թվականներին։

## Ծանոթագրություններ

## Արտաքին հղումներ
* Բոսնիա և Հերցեգովինայի բասկետբոլի միության պաշտոնական կայէջը
* Էջը ՖԻԲԱ-ի պաշտոնական էջում 
* Էջը Եվրոբասկետի պաշտոնական էջում
* Վիճակագրությունը ''Scoresway''-ում 

Կատեգորիա:Բոսնիա և Հերցեգովինայի բասկետբոլի հավաքականներ
Կատեգորիա:Բասկետբոլի ազգային հավաքականներ
Մարալ Ռահմանզադե

**Մարալ Յուսիֆ ղիզի Ռահմանզադե** (, ), Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Ադրբեջանի ԽՍՀ պետական մրցանակի դափնեկիր (1965), Ադրբեջանի ժողովրդական նկարիչ (1964);

## Կենսագրություն
Մարալ Ռահմանզադեն ծնվել է 1916 թվականի հուլիսի 23-ին Բաքվում։ 1930-1933 թվականներին սովորել է Ադրբեջանի Նկարչության պետական տեխնիկումում։ Իսկ 1934-1940 թվականներին սովորել է Մոսկվայի Նկարչության Ինստիտուտում։ Մարալ Ռահմանզադեն, որը ավարտել է ինստիտուտը 1940 թվականին, սկսել է աշխատել Մոսկվայում ՝«Художественная литература» հրատարակչությունում։

Նկարչի հայրը 1941 թվականին հալածանքի է ենթարկվել, որը իրականացված է Ստալինի ռեժիմի կողմից։ Մ. Ռահմանզադեն ստիպված էր Մոսկվայից վերադառնալ Բաքու։ Ապա սկսեց գործել Բաքվում։

Նրա ստեղծագործությունները ցուցադրվել են միջազգային արվեստի ցուցահանդեսներում (Անգլիա, Ֆրանսիա, Իտալիա, Ճապոնիա, Ավստրալիա, Բելգիա, Սիրիա, Լիբանան)։ Աշխատանքները պահվում են Տրետյակովյան պատկերասրահում (Մոսկվա), Ադրբեջանի Ռուստամ Մուստաֆաևի անվան արվեստի ազգային թանգարանում, Ադրբեջանի պետական Ցուցահանդեսային պատկերասրահում և այլ թանգարաններում։

Նա մահացել է 2008 թվականի մարտի 16-ին։

## Ծանոթագրություններ

Կատեգորիա:Ադրբեջանցի նկարչուհիներ
Կատեգորիա:20-րդ դարի նկարչուհիներ
Կատեգորիա:Մոսկվայի նկարչության, քանդակագործության և ճարտարապետության ուսումնարանի շրջանավարտներ
Էլմիրա Նազիրովա

**Էլմիրա Միրզարզա ղիզի Նազիրովա** (, ), Ադրբեջանի նշանավոր կոմպոզիտոր, Ադրբեջանի Հանրապետության արվեստի վաստակավոր գործիչ, պրոֆեսոր;

## Կենսագրություն
Էլմիրա Նազիրովան ծնվել է 1928 թվականի նոյեմբերի 30-ին Բաքվում։ 1950 թվականին ավարտել է Ուզեիր Հաջիբեկովի անվան պետական կոնսերվատորիա ՛պրոֆեսոր Գ. Շարոևի դաշնամուրային դասարանը։ 1954 թվականին ավարտել է պրոֆեսոր Բ. Զեյդմանի կոմպոզիտորական դասարանը։ 1951 թվականից նա դասավանդել էր կոնսերվատորիայի դաշնամուրային դասարանում։

1953 թվականից ԽՍՀՄ-ի կոմպոզիտորների միության և Ադրբեջանական ԽՍՀ-ի կոմպոզիտորների միության անդամ էր։ Էլմիրա Նազիրովան մահացել է 2014 թվականի հունվարի 23-ին Իսրայելում։

1990 թվականից Իսրայելում ապրող Է.Նազարովան զբաղվել է մանկավարժական գործունեությամբ։ Կոմպոզիտոր և դաշնակահար Էլմիրա Նազիրովայի 75-ամյակը նշվել է 2004 թվականին Մուսլիմ Մագոմաևի անվան Ադրբեջանի պետական ակադեմիական ֆիլհարմոնիայում։

## Ծանոթագրություններ

Կատեգորիա:Ադրբեջանցի կին կոմպոզիտորներ
Կատեգորիա:Ադրբեջանցի դաշնակահարուհիներ
Կատեգորիա:Բաքվի երաժշտական ակադեմիայի շրջանավարտներ
Հայդարաբադ (քաղաք, Պակիստան)

**Հայդարաբադ**, նաև *Հայերաբադ* (, , ), քաղաք Պակիստանի Սինդ նահանգում։

## Պատմություն
Հիմնադրվել է Ինդոս գետի ստորին հոսանքում, 1768 թվականին Կալհորի դինաստիայի Սինդ կառավարիչների կողմից Ներոոն Կոտ (սինդհի *نيرُونوو*) ձկնորսական գյուղի տեղում։ Հայդերաբադի մշակութային պատմությունը շատ հարուստ է։ Քաղաքից ոչ հեռու գտնվում են Հարապպայի քաղաքակրթության հետքերի պեղումների վայրերը։ Հայդարաբադը հայտնի է իր ճարտարապետական հուշարձաններով, որոնցից շատերը ոչնչացվել են կամ լրջորեն վնասվել են Մեծ Բրիտանիայից անկախանալու և 1980-ականների հակակառավարական ապստամբությունների ժամանակ։ Քաղաքը համարվում է սինդհի տեղական լեզվի գրական հայրենիքը, քանի որ անցյալում եղել է սինդհի բանաստեղծների և դերվիշների ապաստարանը։ Ներկայումս Հայդարաբադը հայտնի է մեծ թվով ուսումնական հաստատություններով։

## Աշխարհագրական դիրքը
Քաղաքի կենտրոնը գտնվում է ծովի մակարդակից 12 մետր բարձրության վրա։

## Դեմոգրաֆիա
Քաղաքի բնակչության թվաքանակի դինամիկան ըստ տարիների։

## Ծանոթագրություններ

## Արտաքին հղումներ
* История Хайдарабада  

Կատեգորիա:1768 թվականին հիմնադրված բնակավայրեր
Կատեգորիա:Պակիստանի քաղաքներ
Այգյուն Սամեդզադե

**Այգյուն Զիյադ կըզը Սամեդզադե** (, ), Ադրբեջանի կոմպոզիտոր, Ադրբեջանի Հանրապետության ժողովրդական արտիստ (2018), Ադրբեջանի կոմպոզիտորների միության անդամ, Արվեստի պատմության փիլիսոփայության դոկտոր։

## Կենսագրություն
Այգյուն Սամեդզադեն ծնվել է 1967 թվականի հունվարի 11-ին Բաքվում։ Նա ստացել է իր առաջին կրթությունը Բյուլ-բյուլի անվան միջնակարգ մասնագիտական երաժշտական դպրոցում։ Դպրոցն ավարտելուց հետո նա ընդունվել է Ադրբեջանի պետական կոնսերվատորիա։ Կոնսերվատորիան ավարտելուց հետո նա հրավիրվել է «Երաժշտության պատմության» բաժին, որպես ուսուցիչ։ 1990-1996 թվականներին աշխատել է Կոնսերվատորիայում և եղել է դոցենտ։ 2003 թվականին Այգյուն Սամեդզադեն պաշտպանել է թեկնածուական ատենախոսությունը «Ահմեդ Ադնան Սայգունի ստեղծագործություն» թեմայով։

Այգյուն Սամեդզադեն հեղինակ է մի շարք գիտական հոդվածների և հրապարակախոսական գրվածքների ՛Ադրբեջանի երաժշտության պատմության մասին։ Ա. Սամեդզադեն եղել է ադրբեջանական մշակույթի տարածման հետ կապված մի շարք հեռուստատեսային նախագծերի հեղինակ և ղեկավար։

## Ծանոթագրություններ

Կատեգորիա:Ադրբեջանցի կին կոմպոզիտորներ
Կատեգորիա:Բաքվի երաժշտական ակադեմիայի շրջանավարտներ
Գյուլչոհրա Մամեդովա

**Գյուլչոհրա Հուսեյն կըզը Մամեդովա** (, ), ադրբեջանցի ճարտարապետ, ճարտարապետության դոկտոր, պրոֆեսոր, Ադրբեջանի ճարտարապետության և շինարարության համալսարանի ռեկտոր։

## Կենսագրություն
Գյուլչոհրա Մամեդովան ծնվել է 1953 թվականի ապրիլի 24-ին Վեդի քաղաքում։ 1971 թվականին միջնակարգ դպրոցը ավարտելուց հետո ընդունվել է Ադրբեջանի Պոլիտեխնիկական ինստիտուտի ճարտարապետական ֆակուլտետ։ 1976 թվականին ավարտել է նորաստեղծ Ադրբեջանի Քաղաքացիական ինժեներների ինստիտուտի ճարտարապետության ֆակուլտետը։ 1975 թվականի սեպտեմբերին նա ընտրվել է Ադրբեջանի Քաղաքացիական ինժեներների ինստիտուտի կոմերիտմիության կոմիտեի քարտուղար։ Մինչև 1979 թվականը նա աշխատել է այդ պաշտոնում։ 1979 թվականին աշխատել է նույն ինստիտուտի հուշարձանների վերականգնման բաժնում որպես ասիստենտ։ Եղել է 1987 թվականին ավագ դասախոս, 1991 թվականին դոցենտ և 2000 թվականին պրոֆեսոր ՝նույն բաժնում։ 1999 թվականին նշանակվել է Ադրբեջանի ճարտարապետության և շինարարության համալսարանի ռեկտոր։ 1985 թվականին պաշտպանել է  թեկնածուական ատենախոսություն և 1999 թվականին ՝դոկտորական ատենախոսությունը։

2000-2005 թվականներին եղել է Ադրբեջանի Միլի Մեջլիսի պատգամավոր։ 1985 թվականից հանդիսանում է Ադրբեջանի ճարտարապետների միության անդամ։

## Ծանոթագրություններ

Կատեգորիա:Ադրբեջանի Ազգային ժողովի 2-րդ գումարման պատգամավորներ
Կատեգորիա:Ադրբեջանի Ազգային ժողովի 4-րդ գումարման պատգամավորներ
Կատեգորիա:Ադրբեջանցի գիտնականներ
Կատեգորիա:Ադրբեջանցի ճարտարապետներ
Կատեգորիա:Խորհրդային ճարտարապետներ
Կատեգորիա:Տեխնիկական գիտությունների դոկտորներ
Արշարունի

**Արշարունի**, հայկական ազգանուն։

## Ազգանունը կրողներ
* Արշալույս Միքայելի Արշարունի (1896-1985), բանաստեղծ, գրականագետ, բանասեր, թատերագետ, բանահյուսագետ։
* Խաչիկ Ա Արշարունի (անհայտ–992), Ամենայն հայոց կաթողիկոս։ 
* Վռամշապուհ Արշարունի (19-20-րդ դարեր), թղթակից։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Ունի վերջածանցով ազգանուններ
Կատեգորիա:Տեղանվանական հիմքով ազգանուններ
Հյուսիսային Լինքոլնշիր

**Հյուսիսային Լինքոլնշիր** ()՝ ունիտար միավոր Լինքոլնշիր կոմսության հյուսիսում։ Ունիտար միավորի գլխավոր և ամենամեծ քաղաքը Սկանտորպն է (բնակչություն՝ 72 հազար մարդ)։

## Պատմություն
Կազմավորվել է 1996 թվականի ապրիլի 1-ին՝ Գլենֆորդ, Սկանտորպ, Բոտֆերի շրջանների վերակազմավորման և Լինքոլնշիր կոմսության կազմի մեջ մտնելու ժամանակ (նախկինում մտնում էին Համբերսայդ կոմսության կազմի մեջ)։

## Աշխարհագրություն
Զբաղեցնում է 846 կմ² տարածք, հյուսիս-արևելքից ողողվում է Համբերի էստուարի ջրերով, հարավ-արևելքում սահմանակից է Հյուսիսարևելյան Լինքոլնշիրին, հարավում՝ Լինքոլնշիր և Նոթինգեմշիր կոմսություններին, արևմուտքում՝ Սաութ Յորքշիր կոմսությանը, հյուսիս-արևմուտքում՝ Իստ Ռայդինգ օֆ Յորքշիր կոմսությանը։

## Կազմ
Ունիտար միավորի կազմի մեջ մտնում է 8 քաղաք՝
* Բարտոն-ապոն-Համբեր
* Բրիգ
* Բրոտոն
* Կիրտոն ին Լինդսի
* Կրոուլ
* Սկանտորպ
* Ուինտերտոն
* Էպվորտ[մինի|Հյուսիսային Լինքոլնշիրը [Անգլիայի քարտեզի վրա]]

## Բնակչություն
Հյուսիսային Լինքոլնշիր ունիտար միավորի տարածքում բնակվում է 152 849 մարդ։ Բնակչության միջին խտությունը 181 մարդ/կմ² է (2001 թվականի տվյալներ)։

## Սպորտ
Սկանտորպ քաղաքում հիմնվել է պրոֆեսիոնալ ֆուտբոլային ակումբ՝ «Սկանտորպ Յունայթեդ», որը 2010/2011 թվականին մասնակցել է Անգլիայի ֆուտբոլային լիգայի առաջնությանը՝ մրցակիցներին ընդունելով Գլենֆորդ Պարկ մարզադաշտում (9 հազար հանդիսատես)։

## Ծանոթագրություններ

## Արտաքին հղումներ
* Официальный сайт унитарной единицы Северный Линкольншир



Կատեգորիա:Անգլիայի կոմսությունների ցանկ
Կատեգորիա:Լինքոլնշիր
Արոյան

**Արոյան**, հայկական ազգանուն։

## Ստուգաբանություն
# Արամայիս, Արարատ, Արմենակ, Արմեն, Արա, Արշակ, Արշամ, Արշավիր, նաև Ահարոն անձնանունների հնչյունափոխված Արո ձևին ավելացել է *-յան* ածանցը։
# Հարոյան ազգանվան հնչյունափոխություն։
# Արոյանց ազգանվան ց-ի սղմամբ։
# Արոնյան ազգանվան ն-ի սղմամբ։

## Ազգանունը կրողներ
* Գ. Արոյան (19-20-րդ դարեր), թղթակից։
* Մարտիրոս Արոյան (?-20-րդ դար), թղթակից։
* Յուրի Մանուկի Արոյան (1950-2018), ռուսական թատրոնի և կինոյի դերասան։
* Ռազմիկ Արոյան (1947-2010), դերասան։
* Սրբուհի Աբգարի Արոյան, բանաստեղծուհի, արձակագիր։      
* Նորիկ (Վրեժ) Հարությունի Արոյան 1956-1994 (ազատամարտիկ)։
  Նորիկ(Վրեժ)Հարությունի Արոյան :Ծնվել է 1955 թ-ի նոյեմբերի 2-ին,անձնագրով 1956 թ-ի հունվարի 26 -ին,Թալինի շրջանի Ագարակ գյուղում 'այժմ Ագարակավան- զոհվել է Մարտակերտի շրջանի Թալիշ գյուղում 1994 թ-ի մայիսի 1 ին :1963-64 ուս. տարում ընդունվել է ծննդավայրի դպրոցը:Ստանալով 8 ամյա կրթություն ,այնուհետև ուսումը շարունակել է Երևանի թիվ 15 պրոֆտեխուսումնարանը 'ձեռք բերելով ավտոկռունկավարի մասնագիտություն:1975 թվականին ավարտելով ուսումնարանը նույն թվականին զորակոչվում է խորհրդային բանակ ,ուր ծառայում է մինչև 1977 թվականը:
 Զբաղվել է նաև բռնցքամարտով ,ստանալով բռնցքամարտի սպորտի վարպետի թեկնածուի աստիճան:Մասնակցել է տարբեր մրցաշարերի:
 Սովորել է  նաև Արմավիրի 'այն ժամանակ Հոկտեմբերյանի ,Գյուղ տեխնիկումը:
 Արցախյան շարժման ժամանակ կամավոր անդամագրվել էր Ռուբիկ Եղոյանի > ջոկատին:Մասնակցել է Ֆիզուլիի,Քելբաջարի,Մարտակերտի շրջաններում ծավալված մարտական գործողություններին:1994 թ-ի ապրիլի 25-ին Մարտակերտի շրջանի Թալիշ գյուղի մերձակա բարձրունքների կռիվներից մեկում'վիրավոր ընկերոջը մարտի դաշտից փորձելով դուրս բերել ,ծանր վիրավորվում է ստանում և  մայիսի 1-ին Ստեփանակերտի հիվանդանոցում կտրվում է նրա կյանքի թելը:
 1994 թվականի մայիսի 4-ին երախտապարտ խանջանցիները,հարազատները,բարեկամները ,մտերիմները իրեն ճանաչողները,ինչպես նաև մարտական ընկերները,նրա աճյունը հանձնում են հողին:
 Այժմ նրա շիրմի առջև վեր է խոյանում ,նրա հիշատակին նվիրված հուշարձան,որը իր եղբոր' Ղարիբ Արոյանի մտահղացումն և իրագործումն էր'շինարար վարպետը, նրանց փոքր մորեղբայր' Սեդրակ Զաքարյանն էր: Նորիկ Արոյանը ամուսնացած էր ունի երկու որդի:> հեղինակ Ռաֆայել Սահակյան 1996 թ․։Հարազատներ >։

## Գրական հերոսներ
* *Ընկեր Արոյան*։ Հանդիպում է Ստեփան Զորյանի «Ժամացույցը» պատմվածքում։

## Տե՛ս նաև
* Արոնյան

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Կատեգորիա:Անձնանվանական հիմքով ազգանուններ